Απόφαση του Δικαστηρίου (έβδομο τμήμα) της 20ής Νοεμβρίου 2025 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] – Siegfried PharmaChemikalien Minden GmbH κατά Hauptzollamt Bielefeld
(Υπόθεση C-617/24 1, Siegfried PharmaChemikalien)
[Προδικαστική παραπομπή – Τελωνειακή ένωση – Κανονισμός (ΕΕ) 952/2013 – Ενωσιακός τελωνειακός κώδικας – Άρθρο 24, στοιχείο δʹ, και άρθρο 211, παράγραφος 2 – Παροχή εξουσιοδότησης στην Ευρωπαϊκή Επιτροπή – Εξουσιοδότηση “συμπλήρωσης” νομοθετικής πράξης – Κατ’ εξουσιοδότηση κανονισμός (ΕΕ) 2015/2446 – Άρθρο 172, παράγραφοι 1 και 2 – Κύρος – Αναδρομική ισχύς άδειας τελειοποίησης προς επανεξαγωγή]
Γλώσσα διαδικασίας: η γερμανική
Αιτούν δικαστήριο
Finanzgericht Düsseldorf
Διάδικοι στην υπόθεση της κύριας δίκης
Siegfried PharmaChemikalien Minden GmbH
κατά
Hauptzollamt Bielefeld
Διατακτικό
Από την εξέταση του προδικαστικού ερωτήματος δεν προέκυψε κανένα στοιχείο ικανό να θίξει το κύρος του άρθρου 172, παράγραφοι 1 και 2, του κατ’ εξουσιοδότηση κανονισμού (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα.
____________
1 ΕΕ C, C/2025/242.